Document ID: 32008D0414

ODLOČBA KOMISIJE
z dne 26. maja 2008
o finančnem prispevku Skupnosti za nujne ukrepe za boj proti slinavki in parkljevki na Cipru leta 2007
(notificirano pod dokumentarno številko C(2008) 1974)
(Besedilo v grškem jeziku je edino verodostojno)
(2008/414/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 3(3) in 11(4) Odločbe,
ob upoštevanju naslednjega:
(1)
Na Cipru je leta 2007 prišlo do izbruha slinavke in parkljevke. Pojav te bolezni pomeni resno nevarnost za živino v Skupnosti.
(2)
Da se prepreči širjenje bolezni in pripomore k njenemu čimprejšnjemu izkoreninjenju, mora Skupnost v skladu z Odločbo 90/424/EGS finančno prispevati k upravičenim izdatkom držav članic, nastalim zaradi uvedbe ukrepov za boj proti tej bolezni.
(3)
Finančni prispevek Skupnosti za nujne ukrepe za boj proti slinavki in parkljevki urejajo pravila, določena v Uredbi Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2).
(4)
Ciper je 7. januarja 2008 predložil zadnjo grobo oceno stroškov, nastalih zaradi uvedbe ukrepov za izkoreninjenje te bolezni.
(5)
Ciprski organi so v celoti izpolnili tehnične in upravne obveznosti iz člena 11(2) Odločbe 90/424/EGS in člena 6 Uredbe (ES) št. 349/2005.
(6)
Plačilo finančnega prispevka Skupnosti se izvede pod pogojem, da so načrtovane dejavnosti dejansko že bile izvedene in da pristojni organi zagotovijo vse potrebne informacije v določenih rokih.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Finančni prispevek Skupnosti
1. Cipru se lahko odobri finančni prispevek Skupnosti za kritje stroškov, ki jih je navedena država članica imela zaradi uvedbe ukrepov leta 2007 za boj proti slinavki in parkljevki iz točk (a)(i) do (a)(iv) ter točke (b) člena 11(4) Odločbe 90/424/EGS.
2. Finančni prispevek Skupnosti znaša 60 % odhodkov, upravičenih do financiranja Skupnosti, kakor je navedeno v odstavku 1. Izplača se pod pogoji iz Uredbe (ES) št. 349/2005.
Člen 2
Način plačila
Prvi obrok v znesku 185 000 EUR se izplača kot del finančnega prispevka Skupnosti iz člena 1.
Člen 3
Naslovnik
Ta odločba je naslovljena na Republiko Ciper.
V Bruslju, 26. maja 2008

Labels: 18
15
6